«Մենք ստացել ենք երեք հրավիրատոմս՝ պարոն Ծառուկյանի, իմ եւ պարոն Մելքումյանի անուններով: Պարոն Ծառուկյանն աշխատանքային ծանրաբեռնավածություն ուներ, չի կարողացել գնալ, ես եւ պարոն Մելքումյանն էլ գտնվում էինք Վարդենիսում, մեր տարածքային գրասենյակում տարածքային խորհրդի նիստ էր: Տեխնիկապես չենք հասցրել լինել: Ես անառողջ եմ համարում, թե ում են հրավիրել, ում չեն հրավիրել քննարկման շուրջ սկսված աժիոտաժը: Ի վերջո, առաջին հանրապետության տոնը ոչ մեկի սեփականությունը չէ եւ հրավիրատոմսերով չէ, որ մարդ պետք է գնա կամ չգնա: Եթե ինչ-որ մեկը ցանկություն ուներ գտնվել այնտեղ, ապա դրա համար հրավիրատոմս բացարձակ պետք չէր եւ չպետք է սպասեր այդ հրավիրատոմսին: ԲՀԿ-ական իմ մի քանի գործընկերներ հրավիրատոմս չեն ունեցել, բայց գնացել եւ կուսակցությունը պատշաճ ներկայացրել են»,- ասաց Նաիրա Զոհրաբյանը: